**REGIONAALSE PROJEKTITAOTLUSVOORU TINGIMUSED**

**Ootused SA Tartu 2024 poolt projektidele:**

* Projekti keskmes on publikule suunatud sündmus (mitte ehitus, mitte film, mitte raamat).
* Projekti väärtuspakkumise kirjeldus, uudsus, unikaalsus (Miks on Sinu projekt unikaalne? Millist uut väärtust Sinu projekt Tartus, Lõuna-Eestis, Euroopas loob?)
* Projekti taga seisab algataja ja elluviijana üks konkreetne juriidiline isik
* Projekt teostub aastatel 2023-2024 Tartu 2024 kaastud 19 Lõuna-Eesti omavalitsuse (KOV) territooriumil
* Esitada miinimum- ja maksimumplaan taotlusvooru
* Ootus on uuele sündmusele, aga kui on olemasolev sündmus mis haakub otseselt Ellujäämise kunstide väärtustega ja rõhutab Tartu 2024 programmi kuuludes väärtusi erilisel moel, siis saab tulla projektitaotlusvooru. Taotlusvoorus tuleb välja tuua, kes on lisaks projektijuhile sündmuse kunstiline juht/kuraator ja visioon, mis muudab selle olemasoleva sündmuse teistsuguseks/uueks (millise uue lisaväärtuse annab olemasolevale projektile see, et ta kuulub kultuuripealinna programmi) ja Ellujäämise kunstidega haakuvaks 2024.aastal.
* 1. oktoobriks küsime ideid näha, mida plaanitakse esitada läbi regionaalse projektitaotlusvooru (ülevaate saamiseks)

Projekt peab sobituma:

1. **Euroopa kultuuripealinn** **Tartu 2024 väärtustega:**

Arendajad peavad avama oma projekti läbi teema, läbi Tartu 2024 “Ellujäämise kunstide” väärtuste. „Ellujäämise kunstid“ tähendavad ehk Tartu 2024 põhiväärtused ja suunad on:

* loodushoidlikum linna- ja maakultuur
* haritus ja leidlikkus
* liikumine ja vaimne tervis
* põlvkondade koosloome
* paikkondlike omapärade esiletoomine
* kriitiline ärksameelsus
* valdkondadeülene, regionaalne ja rahvusvaheline koostöö

Kõik projektid ei pea katma kõiki Tartu 2024 väärtusi, aga ei tohi olla väärtustega vastuolus

1. **Programmi** [**kriteeriumitega**](https://docs.google.com/document/d/18qSvg8OQFEuWzhJoJsJ-0O7ZVWdtfoYOSDCG8h-koqw/edit)**:**

* **Valdkondadeülesus** (mitte vaid kaunid kunstid, ka kehakultuur, toit - sisuline koostöö kultuurisündmuse idee välja töötamiseks ja teostamiseks partnerite vahel erinevatest kultuurivaldkondadest: loovisikud, kodanikuühendused, asutused, ettevõtted jne)
* **Rahvusvahelisus** (sisuline koostöö kultuurisündmuse idee välja töötamiseks ja teostamiseks partnerite vahel teistest Euroopa riikidest, sh sõpruslinnadest-valdadest; SA Tartu 2024 kohustus on aidata leida välispartnerid mujalt Euroopast)
* **Põlvkondade ülesus** (eri põlvkondade esindajate: eakad, täiskasvanud, noored, lapsed koosloome sündmuse käigus)
* **Keskkonnateadlikkus** (teadvustamine, et sündmuse ettevalmistamisel ja elluviimisel on mõju keskkonnale ja seetõttu rakendadatkse SA Tartu 2024-ga kokkulepitud keskkonnasõbralikke kultuurikorralduse praktikaid; SA Tartu 2024-l on kohustus teostajat toetada vastavate infomaterjalide ja oskusteabega). SA-l on valminud keskkonnahoidliku kultuurikorralduse soovituste nimekiri.
* **Projektiga kaasnev mõju** valdkonnas, omavalitsuses, maakonnas (kirjeldus, millist kultuurilis-majanduslikku mõju sündmus piirkonnas kaasa toob, samuti, kuidas haakub Tartu 2024 pikaajaliste mõjudega, vt kandidatuuriraamat). Näiteks nähtavuse kasv, koostöö kasv, rahvusvahelise koostöö kasv, parem paik elamiseks, publiku kasvatamine jne. Näiteks: haarata kaasa inimesi/publikut, kes enne pole olnud kultuurisündmuste külastajad.
* **Omavaheline koostöö:**
  1. ühe KOVi piires (mitu korraldajat ühe KOV-i sees),
  2. kahe KOVi vahel (mitu korraldajat kahest erinevast KOV-ist)
  3. maakonnaüleselt (mitmed korraldajad mitmest KOV-ist ühe maakonna piires),
  4. maakondadeüleselt (mitmed korraldajad mitmetest KOV-idest ja mitmetest Tartu 2024 regiooni maakonnast).

**Ootame pigem suuremaid projekte kui palju ja väikeseid**

Kõik esitatud projektid peavad arvestama kõikide programmi kriteeriumitega. Vastavust kriteeriumitega arvestatakse hindamisel.

1. **Projekti kriteeriumid:**

* Idee ja teostatavus (ka. ligipääsetavus)
* Riskianalüüs
* Eelarve (seejuures kaasfinantseeringu osakaal 30%, kui on mitme KOVi ülene või eri maakondi ühendav sündmus, siis omafinantseeringu % on 10%)
* Meeskond (projekti juht, projekti kunstiline juht/kuraator/loominguline juht, turunduskommunikatsiooni juht jne)

Kõik esitatud projektid analüüsitakse läbi kõikidest programmi kriteeriumitest lähtuvalt. Vastavust kriteeriumitega arvestatakse hindamisel.

**Projektitaotlusvooru laekunud projektide osas otsuse tegemine ja programmi jõudmine:**

Taotlusvooru avanemise eel:

* Regionaalse projektitaotlusvooru infopäevad kevadel 2021, kus anname teada:
* regionaalse projektitaotlusvooru kriteeriumitest
* hindamismaatriksist
* hiljemalt oktoobrist on saadaval (digitaalne) koolitusprogramm
* ootame iga maakonna ideid 1.oktoobriks SPOKU keskkonda (pärast mida kogu regionaalne ekspertkomisjon (REK) koos vaatab need läbi et näha, kas on sarnaseid ideid, mida võiks soovitada näiteks naabervaldadel teha koos jms soovituslik)
* oktoobri lõpus tagasisidestab iga maakonna REKi liige oma maakonnast esitanutele REK soovitused/ettepanekud
* maakondlik kokkusaamine novembris igas maakonnas, neile kes 1. oktoober esitasid
* taotluste vastuvõtu keskkond avaneb jaanuar 2022

**Taotlusvooru avanemise järel:**

* SA Tartu 2024 kuulutab välja regionaalse projektitaotlusvooru taotluste keskkonna avanemise (**1. jaanuar 2022**)
* Taotlusvooru esitatud projektid jõuavad SA Tartu 2024le **(31. jaanuar 2022)**
* SA Tartu 2024 (**Regionaalne koordinaator)** vaatab tehniliselt läbi, et kas projekt vastab tehniliselt nõudmistele
* SA Tartu 2024 **(Regionaalne koordinaator)** suunab projektid regionaalsele ekspertkomisjonile hinnangu saamiseks **(veebruari II nädal 2022)**
* Regionaalne ekspertkomisjon annab hindamismaatriksi alusel oma hinnangu iga projekti kohta ja regionaalse ekspertkomisjoni esindaja esitab komisjoni hinnangu loomenõukogule (**aprilli keskel 2022)**
* Loomenõukogu annab oma hinnangu ja edastab selle Tartu 2024le (**juuni 2022)**
* Erinevaid seisukohti pälvinud projektide puhul toimub nende osas regionaalse ekspertkomisjoni ja loomenõukogu ühiskoosolek (**juuni 2022)**
* Tartu 2024 annab projektide esitajatele tagasiside ja kutsub positiivse hinnangu saanud projektid produktsiooni läbirääkimistele (**juuni** **2022)**
* Produktsiooni läbirääkimiste lõpp **(september-oktoober 2022).**
* Projekte hakatakse ellu viima vastavalt kokku lepitud ajakavale ja projektiplaanile **alates 2023**